Document ID: 32006R0970

KOMMISSIONENS FORORDNING (EF) Nr. 970/2006
af 29. juni 2006
om ændring af forordning (EF) nr. 2305/2003 om åbning og forvaltning af EF-toldkontingentet for import af byg fra tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 12, stk. 1, og
ud fra følgende betragtninger:
(1)
I aftalen i form af brevveksling mellem Det Europæiske Fællesskab og USA i henhold til artikel XXIV, stk. 6, og artikel XXVIII i GATT af 1994 (2), der blev godkendt ved Rådets afgørelse 2006/333/EF (3), er der fastsat bestemmelser om forhøjelse af de mængder byg, der kan omfattes af et toldkontingent, med 6 215 tons.
(2)
Ved Kommissionens forordning (EF) nr. 2305/2003 (4) blev der åbnet et EF-toldkontingent for import af byg. Den aftale, der blev godkendt ved afgørelse 2006/333/EF, bør iværksættes gennem forhøjelse af de mængder, som kontingentet omfatter.
(3)
Med henblik på at forenkle bestemmelserne bør de forældede bestemmelser i forordning (EF) nr. 2305/2003 for 2004 ophæves.
(4)
Med henblik på at afklare bestemmelserne bør det præciseres, at importlicensansøgninger skal indgives senest mandag, hvad der ikke udelukker, at ansøgninger indgives tidligere.
(5)
Med henblik på at modernisere forvaltningen af ordningen bør det fastsættes, at oplysninger skal fremsendes til Kommissionen ad elektronisk vej.
(6)
For klarhedens skyld bør reduktionskoefficienter ændres til tildelingskoefficienter.
(7)
Forordning (EF) nr. 2305/2003 bør derfor ændres.
(8)
Da den aftale, der blev godkendt ved afgørelse 2006/333/EF, anvendes fra den 1. juli 2006, bør denne forordning træde i kraft på dagen for offentliggørelsen i Den Europæiske Unions Tidende.
(9)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2305/2003 foretages følgende ændringer:
1)
Artikel 1 affattes således:
»Artikel 1
1. Der åbnes et toldkontingent for import af 306 215 tons byg henhørende under KN-kode 1003 00 (løbenummer 09.4126).
2. Toldkontingentet åbnes hvert år den 1. januar. Importtolden for kontingentmængden er på 16 EUR/ton.
For de af denne forordning omfattede produkter, der importeres ud over den mængde, som er fastsat i denne artikels stk. 1, anvendes artikel 10, stk. 1, i forordning (EF) nr. 1784/2003.«
2)
Artikel 3 ændres som følger:
a)
Stk. 1 ændres som følger:
i)
Første afsnit affattes således:
»1. Importlicensansøgninger indgives hver mandag senest kl. 13 Bruxelles-tid til medlemsstaternes myndigheder.«
ii)
Tredje afsnit udgår.
b)
Stk. 2, første afsnit, første punktum, affattes således:
»På den sidste dag for indgivelse af licensansøgninger sender medlemsstaternes myndigheder senest kl. 18 Bruxelles-tid Kommissionen en elektronisk meddelelse efter den model, der er vist i bilaget, og med angivelse af de samlede mængder af importlicensansøgningerne.«
c)
Stk. 3 affattes således:
»3. Hvis de mængder, der er tildelt siden årets begyndelse, og den i stk. 2 nævnte mængde tilsammen overstiger mængden af det pågældende kontingent for det pågældende år, fastsætter Kommissionen en tildelingskoefficient for de mængder, der er ansøgt om, senest den tredje arbejdsdag efter den sidste dag for indgivelse af ansøgningerne.«
d)
Stk. 4, første punktum, affattes således:
»Licenserne udstedes den fjerde arbejdsdag efter den sidste dag for indgivelse af ansøgningerne, jf. dog stk. 3.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juni 2006.

Labels: 3
17
5